Karim El-Ahmadi Aroussi ( Larabci : كريم الأحمدي; an haife shi a ranar 27 ga watan Janairun shekarar 1985) shi ne ɗan wasan ƙwallon ƙafa ta ƙasar Maroko da ke taka leda a matsayin ɗan wasan tsakiya na tsaron gida na Al-Ittihad daga Saudi Arabia.El-Ahmadi an haife shi ne a Netherlands kuma ya buga wa FC Twente da Feyenoord wasa kafin ya koma Premier League tare da Aston Villa a shekarar 2012 sannan daga baya ya koma Feyenoord a watan Satumbar shekarar 2014. El Ahmadi an haife shi kuma ya girma a Enschede, Overijssel, Netherlands. Iyayensa duka 'yan asalin Morocco ne, wanda ya bashi damar mallakar dan kasar ta Morocco kuma ya wakilci kungiyar kwallon kafa ta kasar Morocco . Tun yana dan shekara 9, El Ahmadi ya fara buga kwallon kafa a karamar kungiyar Enschede ta UDI . 'Yan kallo daga Twente sun lura da shi da sauri kuma an gayyace shi ya shiga makarantar su.